**ORDIN Nr. .........................**

**pentru modificarea și completarea Normelor tehnice de realizare a programelor naţionale de sănătate publică, aprobate prin Ordinul ministrului sănătăţii nr. 964/2022**

Văzând Referatul de aprobare nr. ................................ al Direcției generale asistență medicală și programe de sănătate publică din cadrul Ministerului Sănătății,

având în vedere prevederile:

* art. 51 alin. (5) din Legea nr. 95/2006 privind reforma în domeniul sănătății, republicată, cu modificările și completările ulterioare;
* art. 2 alin. (2) din Hotărârea Guvernului nr. 423/2022 privind aprobarea programelor naționale de sănătate;

în temeiul prevederilor art. 7 alin. (4) din Hotărârea Guvernului nr. 144/2010 privind organizarea și funcționarea Ministerului Sănătății, cu modificările și completările ulterioare,

ministrul sănătății emite următorul

**ORDIN:**

**Art. I**. Normele tehnice de realizare a programelor naționale de sănătate publică, aprobate prin Ordinul ministrului sănătății nr. 964/2022, publicat în Monitorul Oficial al României, Partea I, nr. 320 și 320 bis din 1 aprilie 2022, cu modificările și completările ulterioare, se modifică și se completează după cum urmează:

1. La Art.7, alin. (2), litera a) se modifică și va avea următorul cuprins:

„ (2) Cererile de finanţare fundamentate ale unităţilor de specialitate, întocmite conform formularelor prevăzute în anexa nr. 15 la prezentele norme tehnice, lit. A - D, detaliate pe tipuri de cheltuieli, se transmit în format electronic, asumate prin semnătură electronică extinsă/calificată a reprezentantului legal al furnizorului, după cum urmează:

1. în vederea avizării, la DSP, până cel târziu la data de 25 a lunii pentru care se face finanţarea, în cazul unităţilor de specialitate care implementează programe/subprograme în baza relaţiilor contractuale cu DSP, conform formularelor din anexa nr. 15 la prezentele norme tehnice, lit. A; DSP verifică eligibilitatea cheltuielilor şi încadrarea în bugetul aprobat şi întocmesc documente centralizatoare conform formularelor din anexa nr. 15 la prezentele norme tehnice, lit. B, distinct pentru fiecare program/subprogram naţional de sănătate publică, sursă de finanţare şi titlu bugetar, pe care le transmit, în format electronic, asumate prin semnătură electronică extinsă/calificată a reprezentantului legal, unităţilor de asistenţă tehnică şi management, până cel târziu la data de 30 a lunii pentru care se face finanţarea;

…”

1. La anexa nr. 9 „IX. Programul naţional de transplant de organe, ţesuturi şi celule de origine umană”, punctul IX.1. „Subprogramul de transplant de organe, țesuturi sau celule de origine umană”, litera H „Unităţi de specialitate care implementează subprogramul1)”, la punctul 7, după subpunctul 7.4. se introduce un nou subpunct, subpunctul 7.5. cu următorul cuprins:

„7.5. Institutul Oncologic „Prof. Dr. I. Chiricuță” Cluj-Napoca:

7.5.1. bancă de celule stem hematopoetice din sânge periferic;

7.5.2. transplant celule stem hematopoetice din sângele central și periferic”.

1. La anexa nr. 9, punctul IX.1., litera H, la punctul 12, subpunctul 12.5 se modifică și va avea următorul cuprins:

„12.5. Institutul Regional de Oncologie Iași:

12.5.1. transplant de celule stem hematopoetice;

12.5.2. bancă și transplant celule stem hematopoietice;

12.5.3. testarea histocompatibilității pentru transplant de organe, țesuturi și celule /celule stem hematopetice periferice și central-Laborator HLA”.

1. La anexa nr. 9, punctul IX.1., litera H, la punctul 12, după subpunctul 12.5 se introduce un nou subpunct, subpunctul 12.6., cu următorul cuprins:

„12.6. Institutul de Boli Cardiovasculare „Prof. Dr. George I.M.Georgescu” Iași:

12.6.1. transplant de cord”.

1. La anexa nr. 9, punctul IX.1., litera H, la punctul 21, subpunctul 21.2., se modifică și va avea următorul cuprins:

„21.2. Spitalul Clinic de Urgență București:

21.2.1. Secția de chirugie cardiovasculară – transplant de cord;

21.2.2. Secția clinică ATI;

21.2.3. coordonare transplant;

21.2.4. Clinica de ortopedie – traumatologie – transplant os-tendon;

21.2.5. transplant tisular (piele)”.

1. La anexa nr. 9, punctul IX.1., litera H, la punctul 21, subpunctul 21.14, se modifică și va avea următorul cuprins:

„21.14. Spitalul Clinic de Urgență pentru Copii „Grigore Alexandrescu”:

21.14.1. secția clinică chirurgie-transplant hepatic;

21.14.2. identificare și declarare potențiali donatori aflați în moarte cerebrală în vederea prelevării de organe, țesuturi și celule de origine umană”.

1. La anexa nr. 9, punctul IX.1., litera H, după punctul 25., se introduce un nou punct, punctul 26 cu următorul cuprins:

„ 26. Județul Ilfov-Spitalul Clinic Județean de Urgență Ilfov:

26.1. identificare și declarare potențiali donatori aflați în moarte cerebrală în vederea prelevării de organe, țesuturi și celule de origine umană”.

1. La anexa nr. 9, punctul IX.1., litera H, după Nota ¹) se introduce Nota 2) cu următorul cuprins:

„Nota 2) Unitățile de specialitate vor implementa activitățile menționate la punctele 7.5.1, 7.5.2, 12.5.3., 12.6.1, 21.2.5, 21.14.2, 26.1, după alocarea fondurilor bugetare ”.

1. La anexa nr. 9, punctul IX.2. „Subprogramul de transplant de celule stem hematopoietice de la donatori neînrudiţi”, litera G. „Unităţi de specialitate care implementează subprogramul”, punctul 11 se modifică și va avea următorul cuprins:

„11. Institutul Regional de Oncologie Iaşi (centru al donatorilor de CSH, centru de prelevare CSH, centru de transplant CSH) pentru activităţile specifice C2, C 3.3, C.4. şi C.5 ”.

1. La anexa nr. 9, punctul IX.2, după litera G „Unități de specialitate care implementează subprogramul:”, se introduce Nota 1) cu următorul cuprins:

„Nota 1): Unitatea de specialitate menționată la subpunctul 11 va implementa activitățile specifice C 3.3. după alocarea fondurilor bugetare”.

1. Anexa nr. 11 la normele tehnice, XI. „Programul național de tratament dietetic pentru boli rare”, se modifică și va avea următorul cuprins:

XI. „Programul național de tratament dietetic pentru boli rare”:

„ **A. Obiective**:

1.Tratamentul dietetic al bolnavilor adulți cu fenilcetonurie.

2.Tratamentul dietetic al bolnavilor adulți cu deficit de ornitin-transcarbamilază.

**B. Asistenţa tehnică şi management:**Structura cu atribuţii în domeniul programelor naţionale de sănătate, din cadrul Ministerului Sănătăţii

**C. Activități**:

1.Asigurarea produselor dietetice necesare bolnavilor adulţi cu fenilcetonurie

2.Asigurarea produselor dietetice necesare bolnavilor adulţi cu deficit de ornitin transcarbamilaza.

**D. Criterii de eligibilitate:**

1.bolnavi adulţi cu diagnostic cert de fenilcetonurie

2.bolnavi adulți cu diagnostic cert de deficit de ornitin transcarbamilază”.

**E. Indicatori de evaluare:**

1.număr bolnavi :

„1.1.număr bolnavi adulți cu fenilcetonurie: 49

1.2. număr bolnavi adulți cu diagnostic cert de deficit de ornitin transcarbamilază: 1

2. indicatori de eficienţă:

2.1. cost mediu estimat/bolnav adult cu fenilcetonurie/an:28.500lei;

2.2. cost mediu estimat/bolnav adult cu deficit de ornitin transcarbamilază,/an: 19.950

3. indicatori de rezultat:

3.1. ponderea bolnavilor adulţi cu fenilcetonurie beneficiari ai tratamentului dietetic: 90%.

3.2.ponderea bolnavilor adulti cu deficit de ornitin transcarbamilază beneficiari ai tratamentului dietetic: 90%”

**F. Natura cheltuielilor eligibile**:

1. Alimente cu destinație medicală specială pentru bolnavii cu fenilcetonurie, la următorul necesar minim calculat:
   1. Substituent proteic fără fenilalanină (monodozat sub formă lichidă sau pulbere și preferințe organoleptice)
   2. Suplimente de L-aminoacizi fără fenilalaninaă, corespunzătoare în perioada sarcinii
   3. Alimente hipoproteice cu conţinut redus de fenilalanină: făină, cous-cous, griș, biscuiți, dulciuri, produse de patiserie, mix-uri pentru gătit, orez, paste, cereale, înlocuitor lapte lichid cu proteine și fenilalanină scăzute, înlocuitor ou, pește/carne.

Nota: Compoziția, cantitatea și forma de prezentare a produsului (substituent proteic, cu sau fără feninlalanină) se stabilește de către coordonatorul de program, în funcție de nevoile nutriționale ale beneficiarului, tolerantă, preferințe organoleptice și nivel de activitate. Necesarul se stabilește împreună cu pacientul sau reprezentantul legal, astfel încât să favorizeze complianța la tratament pentru o mai bună integrare în societate și să ofere o calitate cât mai bună a vieții.

2. Alimente cu destinație medicală specială pentru bolnavii cu deficit de ornitin transcarbamilază la următorul necesar minim calculat:

2.1. preparate medicale pentru aport energetic nonproteic

2.2. produse alimentare hipoproteice

2.3. substituent de cholesterol

2.4. substituent cu conținut lipidic scăzut, bogat în trigliceride cu lant mediu (MCT) adaptat bolii metabolice

Nota: Compoziția, cantitatea și forma de prezentare a produsului se stabilește de către coordonatorul de program, în funcție de nevoile nutriționale ale beneficiarului, tolerantă, preferințe organoleptice și nivel de activitate. Necesarul se stabilește împreună cu pacientul sau reprezentantul legal, astfel încât să favorizeze complianța la tratament pentru o mai bună integrare în societate și să ofere o calitate cât mai bună a vieții.

**G. Unităţi de specialitate care implementează programul:**

   1. Spitalul Clinic Judeţean de Urgenţă Cluj - secţia clinică de diabet zaharat, nutriţie şi boli metabolice;

    2. Institutul Naţional de Diabet, Nutriţie şi Boli Metabolice "Dr. N.C. Paulescu" Bucureşti;

    3. Spitalul Clinic Judeţean de Urgenţă Oradea, Bihor.”

1. La anexa nr. 15 la normele tehnice, punctul „E. Documente care se transmit la DSP de către unităţile din subordinea autorităţilor administraţiei publice locale, precum şi pentru furnizorii privaţi de servicii medicale care derulează programe naţionale de sănătate publică, în relaţie contractuală cu DSP:”, se abrogă.

**Art. II.** Direcţiile de specialitate din cadrul Ministerului Sănătăţii, direcţiile de sănătate publică, furnizorii de servicii medicale, precum şi instituţiile publice nominalizate vor duce la îndeplinire prevederile prezentului ordin.

**Art. III.**  Prezentul ordin se publică în Monitorul Oficial al României, Partea I.

**p. MINISTRUL SĂNĂTĂȚII**

**CLAUDIU CONSTANTIN DAMIAN**

**SECRETAR DE STAT**

**FIȘA DE AVIZARE INTERNĂ**

**ORDIN**

**pentru modificarea și completarea Normelor tehnice de realizare a programelor naţionale de sănătate publică, aprobate prin Ordinul ministrului sănătăţii nr. 964/2022**

|  |  |  |  |
| --- | --- | --- | --- |
| STRUCTURI | DATA SOLICITĂRII AVIZULUI | DATA OBŢINERII AVIZULUI | SEMNĂTURA |
| **STRUCTURA INIŢIATOARE** | | | |
| Direcția generală asistență medicală și sănătate publică  **Dr. Mihaela BARDOS – Director general** |  |  |  |
| Direcția Programe de sănătate publică  **Dr. Ioana POPINCEANU – Director** |  |  |  |
| **STRUCTURI AVIZATOARE** | | | |
| Direcția generală juridică  **Jr. Ionuţ Sebastian IAVOR – Director general** |  |  |  |
| Serviciul avizare acte normative  **Jr. Constanţa Dana EFTIMIE - Șef serviciu** |  |  |  |
| SECRETAR GENERAL  **Ec. Georgeta BUMBAC** |  |  |  |